


[image: Portada del llibre «ELS P.A.T.I.S. L’enigma del concurs impossible» d’Anna Morató. Quatre infants observen una capsa de cartó amb papers i una lupa. Un camaleó verd sobre el títol.]





 

Índex

Coberta

Portadella

Els P.A.T.I.S.

1. El tema del dia

2. La Paula es preocupa

3. Què hi passa, aquí?

4. Un cas nou

5. El tutorial

6. Primer interrogatori

7. Sospitosos a mitges

8. Un pla perfecte

9. Som detectius

10. Un ultimàtum i un somriure

11. No és màgia, és ciència

12. Misteri resolt!

Més títols de la col·lecció

Crèdits






[image: Títol del llibre «ELS P.A.T.I.S. L’enigma del concurs impossible» amb un camaleó dibuixat sobre la primera lletra. Apareix també el nom de l’autora i la il·lustradora.]






 


[image: Lletres grans i rodones formen el títol «ELS P.A.T.I.S.». Un camaleó somrient està assegut sobre la lletra inicial.]


 


[image: Nena de cabells rossos i llargs, ulleres grans i ulls blaus, somriu mentre fa un gest de cor amb la mà i un petit cor vermell al costat.]


 

La PAULA és sensible i valenta. Encara que a vegades li costi expressar el que sent, sempre hi és quan algú la necessita.

 


[image: Nena de cabells pèl-rojos recollits en una cua alta, amb pigues i ulls grans, somriu i mostra els punys tancats en actitud decidida davant un fons verd.]


 

L’ALBA és l’amiga que tothom voldria: dolça, llesta i sempre atenta. Veu pistes on ningú no mira, entén els altres amb facilitat.

 


[image: Nen de cabells taronja i curts, amb pigues i ulls grans, somriu i assenyala cap a ell mateix amb el dit polze, vestit amb dessuadora vermella davant un fons rosa quadrat.]


 

En SERGI és molt sensible. Té un gran cor que l’apropa als altres, i la seva curiositat i energia el converteixen en un amic imprescindible.

 


[image: Nen de cabells castanys i arrissats amb ulls grans, somriu i fa el gest de la victòria amb els dits, vestit amb jersei blau i davant un fons blau triangular.]


 

L’ISAAC és molt divertit. Sempre aporta alegria, creativitat i entusiasme, i la seva lleialtat sosté els amics en els moments més importants.

 


[image: Camaleó verd amb una gran llengua rosa treta, posat davant d'una taca de color verd clar.]


 

El TEO és un camaleó que viu al pati. És la mascota secreta de la colla, i canvia de color segons el que senten els seus amics.

 


[image: Mando de videojoc de color clar amb molts botons de formes i colors diferents sobre un fons d'estrella lila.]


 

EL COMANDAMENT DEL PODER és una eina molt valuosa per als P.A.T.I.S.: els ensenya a escoltar, processar i entendre les seves emocions per poder prendre bones decisions.






[image: Dos infants pel-rojos amb motxilles caminen somrients pel carrer davant d'un cotxe blanc. Una figura de camaleó blau clar i un clauer groc amb orelles llargues pengen de les seves motxilles.]






 


[image: Núvol blanc amb contorn blau, el número 1 i el text «El tema del dia» al centre. Dues estrelles i dues línies blaves decoratives.]


 

—Adeu, mama, t’estimo molt —va dir la Paula, mentre baixava del cotxe. 

—Adeu, mama! —va cridar en Sergi, i va sortir disparat cap a la porta de l’escola. 

—Espera’m, no? —li va dir la seva germana. 

—He vist L’ISAAC I L’ALBA! —va respondre ell, sense deixar de córrer. 

La Paula i en Sergi eren bessons, i els seus millors amics eren l’Alba i l’Isaac. L’Isaac anava a la classe d’en Sergi, i l’Alba a la de la Paula. Veure’s cada dia era el que els agradava més de l’escola… a part de resoldre misteris. 

Amb la seva mascota, el camaleó Teo, formaven ELS P.A.T.I.S. El Teo vivia al jardí del col·le i tenia una habilitat sorprenent: canviava de color segons com se sentien els seus amics. 

La Paula es va reunir amb els altres al peu de les escales. 

—Us n’heu assabentat? —va preguntar l’Isaac des d’un esglaó. 

—Serà el tema del dia —va afegir l’Alba amb cara misteriosa. 

—Què passa? No hi deu haver examen sorpresa, oi? —va preguntar la Paula, preocupada. 

 


[image: Quatre infants amb motxilles parlen alegrement sota uns arbres. Una d'elles, asseguda als graons, llegeix un llibre vermell. Al costat, una motxilla amb un petit camaleó penjant.]


 

—No, tranquil·la —va respondre l’Alba—. El profe d’anglès organitzarà un concurs! 

—UN CONCURS? —va repetir en Sergi—. Que guai! Serà el joc de l’aranya o el del mocador? O millor, una cursa de sacs! 

L’Isaac va fer una ganyota i va dir: 

—No crec que sigui res d’això… Mister Smith farà alguna cosa en anglès per aprendre i practicar l’idioma. 

 


[image: Home gran amb cabells i bigoti grisos aixeca un dit mentre somriu amb els ulls tancats. Porta un jersei blau i hi ha dibuixos i una planta verda al fons.]


 


[image: Nena de cabells rossos i llargs, ulleres grans i ulls blaus, amb una estrella negra a l’orella, fa un gest amb les mans i expressió de sorpresa o preocupació.]


 

—Qui us ho ha dit? —va preguntar la Paula. 

—Els grans ens han preguntat si estàvem preparats per al concurs de Mister Smith —li va respondre l’Alba—. Ho fa cada any. 

—Però no ens ha dit de què va —va afegir l’Isaac. 

—Podria ser un concurs xulo, no? No entenc per què no pot ser el joc del mocador, però parlant en anglès —va comentar en Sergi. 

—El Teo és allà! —va exclamar l’Alba. 

El camaleó va fer un salt fins a l’ampit de la finestra. Tenia la pell d’un color verd intens. 

Els nens s’hi van acostar per saludar-lo. 

—Teo, estigues atent per si veus algun misteri —li va demanar l’Alba. 

El Teo va girar els seus ulls sortints i va moure la cua enrotllada. 

 


[image: Quatre infants amb motxilles somriuen al voltant d’un camaleó verd a la finestra d’una aula, envoltats de fulles verdes.]


 

—Sí, que sense misteris, el col·le és força avorrit —va afegir l’Isaac. 

Va sonar el timbre i cadascú se’n va anar al seu lloc: els nens a les aules i el camaleó a l’arbre. 





 


[image: Núvol de línia verda amb el número 2 i el text «La Paula es preocupa» al centre. Hi ha dues estrelles grogues i dos cercles petits.]


 

A classe de matemàtiques, la Paula va ser l’última d’entregar l’exercici. No se n’havia ni adonat fins que en Mateu l’hi va dir: 

—Sempre ets l’última, Paula. 

—NO ÉS VERITAT —li va contestar ella. 

Però va pensar que en Mateu tenia raó: era la que tardava més a entregar els deures. I allò no li va agradar gens. 

RIIIIING! Va sonar el timbre del primer pati. 

Tots van agafar l’esmorzar i van sortir fora. Definitivament, era la millor part del dia. Podien jugar, parlar de les seves coses, estar a l’aire lliure… Per als P.A.T.I.S., era el moment perfecte per investigar. Però, és clar, per fer-ho necessitaven algun misteri, i de moment no n’hi havia cap. 

Així que es van passar l’hora del pati jugant amb els seus companys. 

 


[image: Pista esportiva a l’aire lliure amb dues porteries, arbres i un edifici escolar al fons. El terra de la pista és vermell i s’hi veu un cercle central blanc.]


 

A la tarda, en Sergi i l’Isaac, que anaven junts a classe, tenien anglès. Gairebé a l’hora de sortir, Mister Smith va escriure un munt de paraules a la pissarra i els va dir: 

—Nois, tinc una novetat. Aquesta setmana farem un concurs típic de tots els col·legis anglesos: un SPELLING GAME. 

En Sergi i l’Isaac es van mirar. No tenien gaire clar si seria una cosa divertida o haurien d’estudiar més. 

 


[image: En una aula, un home gran amb cabells i bigoti grisos parla davant d'una pissarra verda amb paraules en anglès, mentre cinc infants l'escolten asseguts a les seves taules.]


 

—És un concurs per aprendre a lletrejar paraules —va explicar Mister Smith—. En anglès, les paraules no s’escriuen tal com sonen, i per això s’han de memoritzar. Així que escriureu les paraules de la pissarra en paperets, i després els ficarem tots en aquesta capsa. Hi haurà DEU PARAULES EXTRADIFÍCILS que puntuaran el triple. 

 


[image: Home gran amb cabells i bigoti grisos extreu un paper d’una capsa davant d’una pissarra on hi ha paraules escrites en anglès. Hi ha una planta penjant i un dibuix enganxat a la paret.]


 

L’Isaac va aixecar la mà: 

—I quin PREMI hi haurà? —va preguntar. 

—Si en acabar la setmana, entre tots sumeu més de cent punts, divendres veurem una pel·lícula en anglès i us portaré crispetes dolces i salades —va respondre el professor, i tots van somriure—. Però si entre tots no arribeu als cinquanta punts, haureu d’entregar una redacció de tres pàgines en anglès —va afegir Mister Smith—. Això no és cap càstig, preneu-vos-ho com una motivació. 

Es va sentir un murmuri de desgrat, però Mister Smith no es va preocupar. 

—Estic segur que no farà falta perquè ho fareu la mar de bé. Vinga, fem una prova —va dir—. Per exemple, qui vol lletrejar la paraula «HELLO»? 

Una nena va aixecar el braç i va dir: 

—Hac, e, ela, ela, o. 

—Perfect! —va exclamar el professor—. L’has lletrejat sense cap error, Sara, així que tens tres punts. Quan fem el concurs, haureu d’anar tan de pressa com pugueu, d’acord? 

Tots van assentir, i Mister Smith se’n va anar a la classe de la Paula i l’Alba. Allí, en acabar la lliçó, els va explicar el mateix. 

 


[image: Quatre infants al passadís d'una escola discuteixen davant d'una planta i un paper gran a terra amb la paraula «HELLO» escrita.]


 

Quan van sortir del col·le, els quatre amics es van reunir. 

—Quin rotllo, això de l’spelling game —va dir l’Isaac—. Sembla complicadíssim… 

—Ja, se suposa que un concurs hauria de ser D IVERTIT, oi? —va afegir en Sergi. 

—Suposo que per a Mister Smith lletrejar és divertit —va respondre l’Alba—. I segur que jugar-hi és més emocionant del que sembla, Sergi. 

 


[image: Quatre infants, tres d’ells amb cabells vermells o taronja i una amb cabells rossos i ulleres, observen un altre infant de cabells castanys que parla amb entusiasme.]


 

La Paula no va dir res, perquè no podia treure’s una preocupació del cap: sempre era l’última de resoldre els problemes de matemàtiques. 

—Almenys aquesta tarda veuré Zombis desperts, la MILLOR SÈRIE del món! —va dir l’Isaac, mentre s’acomiadava. 

En Sergi va posar mala cara perquè els seus pares encara no havien decidit si l’hi deixaven veure. 

Des de dalt d’un arbre, el Teo començava a canviar de color: la cua era una mica GRISA. 





 


[image: Núvol taronja amb el número 3 i el text «Què hi passa, aquí?». Hi ha dues estrelles, dues línies vermelles i un punt decoratiu.]


 

A la tarda, mentre berenaven a casa, en Sergi va preguntar amb veu innocent: 

—Mama, ja t’has pensat si em deixeu mirar la sèrie? 

La mare va tardar uns segons a contestar: 

—Rei, ja sé que et mors de ganes de veure-la, però m’ho he de pensar una mica més. 

 


[image: Nen de cabells taronja i jersei vermell parla amb expressió preocupada mentre dona explicacions a una dona de cabells taronja, que l’escolta amb els braços als malucs.]


 

—Però si fa un munt de temps que t’ho penses —va protestar en Sergi—. Tots parlen del mateix i JO NO PUC DIR RES! 

—Crec que no serà l’última vegada que t’ho preguntarà —li va dir la Paula a la mare. 

—Segurament, no —li va contestar la mare—. El teu germà pot ser molt PERSISTENT, quan vol. 

—És que no és just, mama! Soc l’únic a qui no l’hi deixen veure! —va dir en Sergi, i se’n va anar a la seva habitació. 

—I a tu, et passa alguna cosa, Paula? Et noto una mica seriosa… —va dir la mare. 

La Paula, que continuava pensant per què era tan lenta fent mates, va negar amb el cap. 

—No, mama, no em passa res. Vaig a veure en Sergi —va respondre. 

Va entrar a l’habitació del seu germà i va veure que estava estirat al llit. 

—Vinga, Sergi, en el fons saps que aquella sèrie no t’agradaria —li va dir—. Diuen que hi ha moments fastigosos i que FA MOLTA POR…, i a tu no t’agraden les pel·lis de por. 

En veure que en Sergi no contestava, va canviar de tema. 

 


[image: Nena de cabells pèl-rojos recollits en una cua, amb jersei verd i texans, es mostra preocupada en una habitació amb llit, dibuixos, llibres i una pilota a terra.]


 


[image: Dues criatures de cabells taronja i pigues, una amb cua alta i dessuadora verda, somriu i parla assenyalant l'altra, que porta dessuadora vermella i té expressió seriosa.]


 

—Espero que no haguem de fer la redacció… Ja tenim prou deures! 

En Sergi es va girar cap a la Paula i va dir: 

—No ho crec… L’anglès el portem bé. 

La Paula es va alegrar d’haver animat el seu germà, tot i que continuava preocupada pel seu tema. 

L’endemà, l’Isaac i en Sergi tenien classe d’anglès. 

—Esteu preparats? Is everybody ready? —va preguntar Mister Smith—. Ara trauré cinc paraules. 

Va ficar la mà a la capsa i va treure el primer paperet. 

—Vaja, QUE ESTRANY, està en blanc. En trauré un altre. 

 


[image: Full de paper doblegat en quatre parts amb un gran signe d'interrogació vermell al costat dret.]


 

Va treure el segon paperet i no va dir res, es va quedar una estona mirant-lo. També estava EN BLANC. 

Els alumnes no entenien per què el profe no deia la paraula. 

Mister Smith solia estar sempre de bon humor, però, com a tots els profes, no li agradava gens que els alumnes fessin bretolades. 

Va tornar a treure un paperet, i com que estava una mica nerviós li va caure a terra. El va recollir, amb la cara vermella. 

 


[image: Home gran amb cabells i bigoti grisos treu un paper d'una capsa davant de tres infants asseguts a les taules, que l'observen amb atenció.]


 

—Espero que aquest NO estigui en blanc —va dir molt seriós. 

Se’l va mirar i després va mirar la classe. Els va ensenyar el paperet… i també estava en blanc! 







[image: Núvol de línia verda amb el número 4 i el text «Un cas nou» al centre, decorat amb dues estrelles grogues i una línia groga.]



Els alumnes es miraven, sorpresos. Mister Smith va obrir la capsa, en va treure els paperets i va comprovar que tots estaven en blanc. 

—US SEMBLA DIVERTIT? —va preguntar—. Qui ha canviat els paperets? 

No va dir res ningú. Tots es van quedar en silenci, preocupats. 



[image: Dues criatures assegudes a una taula miren amb expressió de dubte, una d'elles amb un bolígraf i una bombolla amb un signe d'interrogació sobre els caps.]



—D’acord —va dir el professor al cap d’una estona—. Sabeu com ho solucionarem, això? 

Ningú no es va atrevir a contestar. Quedava clar que era una pregunta retòrica. 

—Tornaré a escriure les paraules a la pissarra, vosaltres les tornareu a escriure en paperets i les posarem altra vegada a la capsa. Potser sortirem una mica tard al pati, però el que és important és escriure-les bé, d’acord? —va dir el professor. 



[image: Home gran amb cabells i bigoti grisos somriu davant d'una pissarra verda on hi ha escrit «hello classroom!» i un dibuix d'un camaleó.]



Tots es van posar a escriure les paraules sense protestar. 

De tant en tant, en Sergi i l’Isaac es miraven amb cara de no entendre res. Però de seguida tornaven a escriure, no fos cas que el profe els digués alguna cosa. 

Es van perdre gairebé la meitat del pati. Quan van sortir, la Paula i l’Alba els van preguntar per què arribaven tan tard, i ells els van explicar el que havia passat a classe d’anglès. 

—La part bona és que tenim un cas nou per als P.A.T.I.S.investigadors —va dir en Sergi. 

—Sí, no pot ser que tots els paperets estiguessin en blanc! —va afegir l’Isaac—. Per cert, vas veure Zombis desperts, ahir? VA SER UNA PASSADA! 




































OPS/css/page-template.xpgt
 

   

     
	 
    

     
	 
    

     
	 
    

     
         
             
             
             
        
    

  





OPS/images/cap_023.jpg





OPS/images/cap_024.jpg





OPS/images/cap_021.jpg





OPS/images/cap_022.jpg





OPS/images/cap_019.jpg





OPS/images/cap_020.jpg





OPS/images/cap_027.jpg
Un cas nou
_/






OPS/images/cap_028.jpg





OPS/images/cap_025.jpg





OPS/images/cap_026.jpg





OPS/images/cap_004.jpg





OPS/images/cap_003.jpg





OPS/images/cap_006.jpg





OPS/images/cap_005.jpg





OPS/images/cap_008.jpg





OPS/images/cap_007.jpg





OPS/images/cap_012.jpg





OPS/images/cap_013.jpg





OPS/images/cap_010.jpg
El tema del dia
% /






OPS/images/cap_011.jpg





OPS/images/cap_009.jpg





OPS/images/cap_029.jpg





OPS/images/cap_018.jpg





OPS/images/cover.jpg





OPS/images/cap_016.jpg
Ha = ﬁ Eﬂ
e






OPS/images/cap_017.jpg
THIN RLANVET
A
B STLE
TREASURE S\)’g\;z =
WHISTER SH ‘ LOME WA
L7

EGETRE (= &






OPS/images/cap_002.jpg





OPS/images/cap_014.jpg





OPS/images/cap_001.jpg
ANNA MORATO

Lenigma
del concurs impossible

II'lustracions de NUria Aparicio

Estrella Polar





OPS/images/cap_015.jpg





